Baza militară de la Mihail Kogălniceanu se transformă în oraș. Guvernul investește aproape 2,5 miliarde de euro
Articole de la același autor
Divizionul 129 Nave Speciale și de Sprijin Logistic angajează soldați gradați profesioniști
16 Februarie 2024
Batalionul de Comando al Armatei Române face recrutări. Condițiile cerute pentru luptătorii din trupele speciale ale MAPN
29 Ianuarie 2024
Bărbat de 34 de ani, din Deleni, dat dispărut în Germania
14 Februarie 2024
MApN a prelungit perioada de recrutare pentru posturile de soldați și gradați profesioniști
27 Februarie 2024
Guvernul României investește aproape 2,5 miliarde de euro, totul pentru a construi un nou oraș. Este vizată zona de la baza militară de la Mihail Kogălniceanu, pe care statul vrea să o dezvolte. 10.000 de militari NATO cu familiile lor trebuie să locuiască acolo, iar lucrările au început deja în partea de sud a zonei de șantier.
Lucrările la noul oraș au început cu realizarea drumurilor de acces, dar și cu o rețea electrică. Lucrările sunt planificate să dureze cinci ani, dacă totul decurge conform planului. Orășelul urmează să aibă grădinițe, școli, un spital, dar și magazine sau parcuri de distracție.
Potrivit autorităților, noua bază modernizată de la Mihail Kogălniceanu și orașul care se va dezvolta în jurul ei este concepută pentru a putea prelua logistică și resurse umane de la cea din Rammstein, din Germania.
Ministrul Apărării, Angel Tîlvăr, a transmis că Ministerul Apărării Naționale acordă o atenție deosebită programelor de modernizare pentru bazele în care sunt dislocate trupe Aliate şi ale Statelor Unite.
Astfel, proiectul de modernizare a Bazei 57 "Mihail Kogălniceanu", vizează consolidarea infrastructurii aeriene, inclusiv piste de decolare-aterizare, facilități administrative și sociale, zone de depozitare, precum şi mentenanța aeronavelor și se desfășoară în colaborare cu Brigada 101 Aeropurtată a SUA, a spus ministrul în marja Conferinței de Securitate de la München din 2024.
De asemenea, au fost amintite proiectele aflate în desfășurare pentru extinderea Bazei 71 Aeriene "General Emanoil Ionescu", Câmpia Turzii, în valoare totală de aproape 1,7 miliarde lei (fără TVA), esențiale pentru creșterea sinergiei şi a nivelului de interoperabilitate în cadrul activităților operaționale ale militarilor români şi americani.
"Scopul nostru comun este o regiune stabilă ancorată în comunitatea euro-atlantică, cu state reziliente şi suveranitatea statelor din regiune respectată. Vom continua să lucrăm cu partenerii noștri pentru a identifica toate soluțiile politico-diplomatice şi militare de sprijinire a deciziilor aliate cu privire la importanța strategică a Mării Negre. Obiectivul nostru este menţinerea securității Mării Negre pe agenda NATO", a concluzionat ministrul Angel Tîlvăr
Comentează știrea
Nu există comentarii introduse pentru acest articol!
Articole pe aceeași temă
Joi, 22 Aprilie 2021
Duminică, 04 Aprilie 2021
Miercuri, 17 Martie 2021
Duminică, 13 Martie 2022
Joi, 08 Aprilie 2021